Условия за предоставяне на отстъпки за ползване на допълнителни продукти, регламентирани в сключения договор АПИС- САК

**Чл. 7. (1) АПИС** предоставя на всички адвокати-членове на САК, право на отстъпки от цената на онлайн версиите на **всички останали продукти на АПИС** по действащата към момента на заявката ценова листа. Отстъпките са съгласно следната спецификация:

* При потребител Адвокатска кантора с до 5 броя отделни пароли за достъп – 30 % отстъпка от цената по ценова листа на сайта на Апис;
* При потребител Адвокатска кантора с до 10 броя отделни пароли за достъп – 35 % отстъпка от цената по ценова листа на сайта на Апис;
* При потребител Адвокатска кантора с до 15 броя отделни пароли за достъп – 40 % отстъпка от цената по ценова листа на сайта на Апис;
* При потребител Адвокатска кантора с до 20 броя отделни пароли за достъп – 45 % отстъпка от цената по ценова листа на сайта на Апис;
* При потребител Адвокатска кантора с до 25 броя отделни пароли за достъп – 50 % отстъпка от цената по ценова листа на сайта на Апис;
* При потребител Адвокатска кантора с над 25 броя отделни пароли за достъп – 55 % отстъпка от цената по ценова листа на сайта на Апис.

(2) Под „Адвокатска кантора“ се разбира всякакви формални и неформални групи от адвокати, членове на САК, които правят обобщена поръчка за допълнителни продукти с марка „АПИС“ и я заплащат едновременно по една издадена от АПИС фактура. АПИС предоставя достъп до продуктите след плащането.

(3) Поръчката по ал. 1 може да включва различен брой абонаменти за отделните продукти, избрани от Адвокатската кантора, като нивата на отстъпките се определят спрямо броя заявени абонаменти за отделни продукти. За целта срещу всеки адвокатски номер АПИС записва избраните от съответния адвокат продукти. В приложението към настоящия договор са посочени примерни комбинации от абонаменти за допълнителни продукти от група адвокати, обединени в Адвокатска кантора по смисъла на ал. 2.

 (4) Избраните допълнителни продукти по ал. 1 ще бъдат присъединени към индивидуалното потребителско име и парола на съответния адвокат, предоставени от АПИС съгласно настоящия Договор. В случай, че някой от адвокатите не е заявил достъп до продуктите, предоставени от САК, той ще получи достъп само до избраните от него допълнителни продукти.